text: Kolonihavebrand ikke påsat
  09 maj 2011 kl. 13.49
  Den seneste kolonihavebrand i Aabenraa var ikke påsat, fastslår lokalpolitiet i Aabenraa.
  I de seneste måneder har der været ti påsatte brande i kolonihavehuse og andre træbygninger i Aabenraa.
  Branden i et kolonihavehus på Rådmandsløkken er opstod i el-installationer. Et dueslag gik op i flammer.
  Dansk Brand- og sikringsteknisk Institut er tilkaldt for at finde ud af, hvad der var galt med el-installationerne.
  Branden brød ud lørdag ved højlys dag. Ejeren havde netop forladt kolonihavehuset.
  Politiet mangler stadig afgørende spor, der kan føre til anholdelse af forbryderen bag de øvrige brande.
  